**Ladislav Čáni:** Načo nám je jazyk

Prečo potrebuješ jazyk?

Lebo je to vec fakt skvelá!

Odvážni ho smú vyplaziť

trebárs v Afrike na leva. Keď majstruje malý majster,

 ako býva dobrým zvykom,

 tak si pomáha náradím

 a tak trošku jazykom.

Vedia to už takmer všetci,

nie je žiaden nástroj iný

vhodný tak, ako je jazyk

fajn na lízanie zmrzliny. Keď ťa niekto vážne naštve

 a keď máš na nadávky chuť,

 môžeš narátať do desať,

 do jazyka si zahryznúť.

Jazyk vie byť dlhý krátky,

dokáže byť veľmi ostrý.

Narozpráva múdre veci

ovláda aj taľafatky.

 Jazyk vie vynadať, vyhrešiť,

 chváliť, láskať, spraviť radosť.

 A keď príde správna chvíľa

 povedať – To už stačí, dosť!